CELEX: 62010CA0610
Language: lt
Date: 2012-12-11 00:00:00
Title: Byla C-610/10: 2012 m. gruodžio 11 d. Teisingumo Teismo (didžioji kolegija) sprendimas byloje Europos Komisija prieš Ispanijos Karalystę (Valstybės įsipareigojimų neįvykdymas — Valstybės pagalba — Teisingumo Teismo sprendimas, kuriuo pripažįstamas įsipareigojimų neįvykdymas — Nepriimtinumu pagrįstas prieštaravimas — EB 228 straipsnio 2 dalis ir SESV 260 straipsnio 2 dalis — Neįvykdymas — Piniginės sankcijos)

9.2.2013   
            
            
               LT
            
            
               Europos Sąjungos oficialusis leidinys
            
            
               C 38/5
            
         2012 m. gruodžio 11 d. Teisingumo Teismo (didžioji kolegija) sprendimas byloje Europos Komisija prieš Ispanijos Karalystę
   
   (Byla C-610/10) (1)
   
   (Valstybės įsipareigojimų neįvykdymas - Valstybės pagalba - Teisingumo Teismo sprendimas, kuriuo pripažįstamas įsipareigojimų neįvykdymas - Nepriimtinumu pagrįstas prieštaravimas - EB 228 straipsnio 2 dalis ir SESV 260 straipsnio 2 dalis - Neįvykdymas - Piniginės sankcijos)
   2013/C 38/03
   Proceso kalba: ispanų
   
      Šalys
   
   
      Ieškovė: Europos Komisija, atstovaujama B. Stromsky ir C. Urraca Caviedes
   
      Atsakovė: Ispanijos Karalystė, atstovaujama N. Díaz Abad
   
      Palaikoma: Čekijos Respublikos, atstovaujamos M. Smolek, D. Hadroušek ir J. Očková
   
      Dalykas
   
   Valstybės įsipareigojimų neįvykdymas — SESV 260 straipsnis — 2002 m. liepos 2 d. Teisingumo Teismo sprendimo byloje C-499/99 (Rink. p. I-6031) neįvykdymas — Prašymas paskirti baudą
   
      Rezoliucinė dalis
   
   
               1.
            
            
               Iki pagal SESV 260 straipsnio 2 dalį 2010 m. kovo 18 d. Europos Komisijos pateiktame papildomame oficialiame pranešime nustatyto termino pabaigos nesiėmusi visų priemonių, kad įvykdytų 2002 m. liepos 2 d. Sprendimą Komisija prieš Ispaniją (C-499/99), susijusį, be kita ko, su pagalbos, kuri pagal 1989 m. gruodžio 20 d. Komisijos sprendimą 91/1/EEB dėl Ispanijos vyriausybės ir įvairių Ispanijos autonominių administracinių teritorinių vienetų vyriausybių įmonei Magefesa, iš nerūdijančio plieno gaminančiai namų apyvokos prekes ir smulkius elektroninius namų apyvokos aparatus, suteiktos pagalbos buvo pripažinta neteisėta ir nesuderinama su bendrąja rinka, susigrąžinimu iš Industrias Domésticas SA, Ispanijos Karalystė neįvykdė įsipareigojimų pagal to paties straipsnio 1 dalį.
            
         
               2.
            
            
               Priteisti iš Ispanijos Karalystės sumokėti į Komisijos sąskaitą „Europos Sąjungos nuosavi ištekliai“ periodinę baudą, lygią 50 000 EUR už kiekvieną vėlavimo priimti būtinas priemones minėtam Sprendimui Komisija prieš Ispaniją įvykdyti dieną, mokėtiną nuo sprendimo šioje byloje paskelbimo, kol bus įvykdytas minėtas Sprendimas Komisija prieš Ispaniją.
            
         
               3.
            
            
               Priteisti iš Ispanijos Karalystės sumokėti į Komisijos sąskaitą „Europos Sąjungos nuosavi ištekliai“ 20 mln. EUR vienkartinę sumą.
            
         
               4.
            
            
               Priteisti iš Ispanijos Karalystės bylinėjimosi išlaidas.
            
         
               5.
            
            
               Čekijos Respublika padengia savo bylinėjimosi išlaidas.
            
         
      (1)  OL C 72, 2011 3 5.